આ ખરાબ પ્રદર્શનને કારણે સચીને કેપ્ટનશિપ છોડવી પડી હતી. પછી ગાંગુલીની કેપ્ટનશિપમાં ભારત દક્ષિણ આફ્રિકા વિરુદ્ધ વન ડે શ્રેણી જીત્યું હતું, ત્યારે પણ કોચ કપિલ હતો, પરંતુ એ શ્રેણીમાં દક્ષિણ આફ્રિકાના કેપ્ટન િવરુદ્ધ ફિક્સિંગનો આરોપ લાગ્યો હતો અને ઘણા ભારતીય ખેલાડીઓનાં નામ પણ ફિક્સિંગમાં બહાર આવ્યાં હતાં. પછી ભારતના ભૂતપૂર્વ ઓલરાઉન્ડર મનોજ પ્રભાકરે કપિલદેવ પર ૧૯૯૪ની શ્રેણી દરમિયાન ખરાબ રમવા માટે લાંચ આપવાનો આરોપ લગાવ્યો હતો અને જબરદસ્ત વિવાદ થયો હતો અને કપિલે કોચપદ છોડવું પડ્યું હતું. જોકે તપાસ બાદ કપિલ નિર્દોષ છૂટી ગયો હતો.